ฝ่ายโยธา สำนักงานเขตสาทร ได้ตรวจสอบบริเวณที่มีการร้องเรียนดังกล่าวแล้ว กรณีได้รับความเดือดร้อนจากโครงการบางกอก สาทร โฮเทล (Bangkok Sathorn Hotel) ที่ตั้งโครงการ ถนนสาทรใต้ แขวงทุ่งมหาเมฆ เขตสาทร กรุงเทพมหานคร ซึ่งทำให้ผู้ร้องเรียนได้รับความเดือดร้อนจากการก่อสร้างเกินเวลาที่กำหนดและมีเสียงดังจากการเจาะพื้น เข้าตรวจสอบบริเวณดังกล่าวเมื่อวันที่ 5 กันยายน 2566 เวลา 10.30 น. พบว่าโครงการฯได้ดำเนินการก่อสร้างไปแล้วถึงงานโครงสร้างชั้นที่ 4 โดยมีบริษัท สยาม มัลติ คอน จำกัด เป็นผู้ดำเนินการ โดยผู้ควบคุมงานโครงการฯได้ชี้แจงเหตุดังกล่าวที่เกิดขึ้นได้มีการเทคอนกรีตโครงสร้างบริเวณชั้น 4 ของอาคาร แต่เกิดปัญหาสภาพการจราจรที่หนาแน่น ติดขัด ในวันจันทน์ที่ 4 กันยายน 2566 ที่ผ่านมาทำให้เกิดความล่าช้าในการขนส่งคอนกรีตผสมเสร็จและผิดไปจากแผนงานที่วางไว้ ส่วนกรณีเสียงดังคล้ายการเจาะพื้นคอนกรีต จากการตรวจสอบพบว่า ไม่ได้มีงานเจาะพื้นคอนกรีตแต่อย่างไร แต่เป็นการใช้เครื่องจี้คอนกรีต (เครื่องสั่นคอนกรีต) ระหว่างเทคอนกรีต ทำให้เกิดเสียงดังกล่าวขึ้น นั้น อย่างไรก็ตาม ฝ่ายโยธา สำนักงานเขตสาทร ได้สั่งการให้ผู้ควบคุมงานโครงการฯมิให้ดำเนินการใด ๆ ก่อนเวลา 08.00 น. และห้ามดำเนินการก่อสร้างเกินเวลา 17.00 น. แต่ช่วงเวลาจากนั้นเป็นการเก็บวัสดุอุปกรณ์ รวมถึงการทำความสะอาดจนถึงเวลา 18.00 น. โดยกรณีการก่อสร้างเกินเวลาสำหรับงานที่ต้องทำต่อเนื่องให้กระทำได้ไม่เกินเวลา 20.00 น. และไม่เกิน 3 ครั้งต่อสัปดาห์ โดยจะต้องแจ้งให้ผู้พักอาศัยข้างเคียงทราบล่วงหน้าไม่น้อยกว่า 3 วัน และปฏิบัติตามรายงานผลกระทบสิ่งแวดล้อมอย่างเคร่งครัด แล้ว
ยังทำงานกันอยู่เลยเจาะพื้น
ทำงานเร็วมากครับขอบคุณครับ